Anjing Bologna

Anjing Bologna, bolognese, atau bichon Bologna ialah satu baka anjing kecil Itali daripada jenis bichon. Ia tergolong dalam kumpulan anjing mainan dan lazim dibela sebagai anjing pendamping. Namanya diterbitkan daripada nama kota Bologna di Emilia-Romagna.

Sejarah
Anjing Bologna tergolong dalam kumpulan baka bichon, yang juga menyertakan bichon frisé, anjing Malta, anjing singa kecil, bichon Havana, dan anjing kapas Tuléar.

Asal usul dan keleluhuran anjing Bologna tidak diketahui.

Anjing serupa dapat dilihat dalam karya dewangga yang dihasilkan oleh tukang Flemish yang bertarikh seawal abad ketujuh belas. Pelukis Venezia Titian melukis Duca Federico Gonzaga dengan anjing sedemikian. Yang lain terlihat dalam lukisan oleh Goya, Gosse, dan Watteau. Antara yang memiliki anjing jenis ini merupakan Yekaterina Agung dari Rusia, Madame de Pompadour, dan Maharani Maria Theresia dari Austria.

Anjing Bologna dibawa masuk ke England pada tahun 1990 oleh Liz Stannard dan pertama kali ditunjukkan pada tahun itu. Pada tahun 2001, baka ini dapat ditunjukkan dalam semua pertunjukan dengan kelasnya sendiri. Ia berada dalam Crufts buat kali pertama pada tahun 2002.

Ciri
Lapis bulunya sama ada putih metah atau gading pucat dalam pelbagai cahaya warna. Lapis bulu tunggal distingtifnya (iaitu, tanpa lapis bulu bawah) melabuh dalam gelungan/perca terbuka longgar di seluruh tubuh dengan helaian bulu lebih pendek pada muka. Teksturnya adalah mirip wul, tidak pula bak sutera, dan tidak pernah dipendekkan atau dipangkas melainkan dibela sebagai anjing peliharaan.

Kesihatan
Sebuah kajian di United Kingdom pada tahun 2024 mendapati kelanjutan usia media sebanyak 14.9 tahun untuk baka ini dengan saiz sampel sebesar 32 ekor anjing, berbanding dengan purata sekitar 12.5 tahun untuk semua anjing.

Galeri

Catatan

Rujukan

Bologna, Anjing
Bologna, Anjing
Bologna, Anjing
Bologna, Anjing
Bologna, Anjing
Bologna, Anjing
Bologna, Anjing